Kaaskrokette met mayonnaise | SARIE
Foto deur Donna Lewis SARIE JUNIE 2014
Kaaskrokette met mayonnaise
Maak baie van die balletjies en hou dit in jou vrieskas. Wanneer jy vinnig iets moet optower, diepbraai die balletjies. Dis nie nodig om dit eers te ontdooi nie.
40 g (45 ml) botter
30 ml koekmeel, plus ekstra vir rol
2 aartappels, geskil en gekook tot gaar
150 g broodkrummels olie vir vlakbraai
250 ml mayonnaise, plus ekstra vir voorsit
sap en skil van 1 suurlemoen, plus ekstra suurlemoen vir voorsit
baba-wortels vir voorsit
Verhit botter in middelslagpot tot warm. Gooi koekmeel by en roer met draadklitser tot goed gemeng. Hou aan roer vir 3 minute. Verwyder van hitte en voeg gaar aartappels by. Druk fyn met aartappeldrukker en meng goed. Voeg kaas by en meng deur. Geur goed met sout en peper. Maak aartappelballetjies so groot soos okkerneute. Rol in ekstra meel, doop in eier en rol in broodkrummels. Verhit olie tot warm en vlakbraai balletjies vir 5 – 8 minute of tot goudbruin en gaar. Dreineer. Meng mayonnaise, knoffel, sap en skil van suurlemoen en geur goed. Sit krokette voor met baba-wortels, ekstra mayonnaise en suurlemoenkwarte.